**Pielikums Nr. 2**

**TEHNISKĀ SPECIFIKĀCIJA**

**Gruntsūdeņu un notekūdeņu monitorings**

* ***Pakalpojuma apraksts***

Izpildītājam jāveic RP SIA “Rīgas satiksme” (turpmāk – Pasūtītājs) valdījumā esošajos infrastruktūras objektos, kas uzskaitīti Tehniskās specifikācijas 1.pielikumā, gruntsūdeņu un notekūdeņu kvalitātes monitorings, saskaņā ar normatīvo aktu prasībām, pašvaldības saistošajiem noteikumiem un Pasūtītāja norādījumiem, kā arī atbilstoši piesārņojošas darbības atļaujām un apliecinājumiem.

* ***Pakalpojuma saturs[[1]](#footnote-1)***

1. Atbilstoši izvietojuma shēmām (Tehniskās specifikācijas 2.pielikums, izņēmums – Vienības gatve 6, kuras izvietojuma shēmu Pasūtītājs iesniegs Izpildītājam pirms darbu veikšanas) objektu sarakstā (Tehniskās specifikācijas 1.pielikums) uzradītajam periodiskumam un apjomam, noformējot darbu aktu (Tehniskās specifikācijas 3.pielikums), veikt gruntsūdeņu un notekūdeņu stāvokļa monitoringu.
2. Nodrošināt gruntsūdeņu un notekūdeņu paraugu laboratorisko izmeklēšanu.
3. Sagatavot notekūdeņu/gruntsūdeņu kvalitātes kontroles rezultātus un testēšanas pārskatus, balstoties uz paraugu laboratoriskās izmeklēšanas un monitoringa rezultātiem.
4. Pasūtītājs atkarībā no notekūdeņu/gruntsūdeņu kvalitātes kontroles rezultātiem var pieņemt lēmumu atsevišķos objektos izmainīt gruntsūdeņu un notekūdeņu monitoringu biežumu.
5. Pakalpojuma izpildes procesā darbu uzsākšanas laikus saskaņot ar Pasūtītāja atbildīgo personu.
6. Pasūtītājam, netraucējot Izpildītāja darbību, ir tiesības pārbaudīt Pakalpojuma izpildes kvalitāti.
7. Prasības gruntsūdeņu un notekūdeņu paraugu noņemšanai un paraugu laboratorisku analīžu veikšanai:

7.1. Gruntsūdeņu paraugu ņemšanu drīkst veikt akreditētas laboratorijas un akreditēti komersanti, atbilstoši Ministru kabineta 2012.gada 12.jūnija noteikumiem Nr. 409 „*Noteikumi par vides aizsardzības prasībām degvielas uzpildes stacijām, naftas bāzēm un pārvietojamām cisternām*”;

7.2. Pirms gruntsūdeņu paraugu ņemšanas veicama gruntsūdens atsūknēšana (vismaz 3 (trīs) aku tilpumi), izmantojot iegremdējamo sūkni un ūdens parauga noņemšana no nepārtrauktas ūdens strūklas vai arī izmantojot paraugu ņemšanas cauruli;

7.3. Gruntsūdeņu paraugu noņemšanas laikā veikt fizikālķīmisko parametru - vides reakciju (pH), temperatūras un elektroķīmiskā potenciāla mērījumus, pēc šo rādītāju stabilizācijas noņemt paraugus;

7.4. Noņemtos paraugus testēt laboratorijā, kas attiecīgajā jomā akreditēta atbilstoši LVS EN ISO/IEC 17025 standartam, pielietojot attiecīgajā jomā konkrētā laboratorijā akreditētas metodes.

1. Notekūdens/gruntsūdens kvalitātes kontroles rezultāti un tajos iekļaujamā informācija:
   1. Teritorijas raksturojums, vēsturiski pieejamo datu apskats;
   2. Teritorijas ģeoloģiskais un hidroģeoloģiskais raksturojums;
   3. Novērošanas aku izvietojuma un izohipsu shēma;
   4. Izpētes darbu metodikas apraksts;
   5. Pazemes ūdeņu novērošanas rezultāti degvielas uzpildes stacijas vai naftas bāzes teritorijā (attiecas tikai uz gruntsūdens kvalitātes kontroles rezultātiem) - Ministru kabineta 2012.gada 12.jūnija noteikumu Nr. 409, 3. pielikums;
   6. Ziņas par grunts, gruntsūdens un notekūdens kvalitāti;
   7. Piesārņojuma areāla raksturojums un robežas;
   8. Secinājumi un rekomendācijas turpmākajai teritorijas izmantošanai un (vai) vides kvalitātes uzlabošanas pasākumiem, norādot arī par iegūto rezultātu atbilstību normatīvajos aktos noteiktajām pieļaujamajām normām, norādot arī MK noteikumos noteiktos robežlielumus un rezultātus);
   9. Laboratorijas testēšanas pārskatu kopijas.
2. Notekūdens/gruntsūdens kvalitātes kontroles rezultātus jāsagatavo elektroniski, tos parakstot ar e-parakstu un nosūtīt Pasūtītāja par līguma izpildi atbildīgajai personai un Valsts vides dienesta reģionālajai vides pārvaldei (izņēmums – Vienības gatves 6 notekūdeņu kvalitātes kontroles rezultātus nosūtīt tikai Pasūtītājam).
3. Monitoringa rezultātus (pārskatus un notekūdens/gruntsūdens kvalitātes kontroles rezultātus) jāsagatavo ne ilgāk, kā 4 (četru) nedēļu laikā pēc paraugu noņemšanas brīža.
4. Pasūtītājs saskaņo ar Izpildītāju Darbu veikšanas laikus un izpildes termiņus atbilstoši Tehniskās specifikācijas pielikumā Nr.1 noteiktajam grafikam, ņemot vērā šādus nosacījumus:
   1. Gruntsūdeņu kvalitātes monitorings degvielas uzpildes stacijās Jelgavas ielā 37 un Vestienas ielā 35 tiek veikts divas reizes gadā (aprīlī un oktobrī);
   2. Gruntsūdeņu kvalitātes monitorings degvielas uzpildes stacijās Ganību dambī 32 un Kleistu ielā 28 tiek veikts vienu reizi gadā (aprīlī);
   3. Notekūdeņu kvalitātes monitorings Kleistu ielā 28 un Kleistu ielā 29 tiek veikts katru kalendāro ceturksni (janvārī, aprīlī, jūlijā un oktobrī);
   4. Notekūdeņu kvalitātes monitorings Vestienas ielā 35 tiek veikts divas reizes gadā (aprīlī un oktobrī);
   5. Notekūdeņu kvalitātes monitorings Vienības gatvē 6 tiek veikts vienu reizi gadā (aprīlī);
   6. Pasūtītājs ir tiesīgs pasūtīt ārpuskārtas un grafikā neparedzētus Darbus (pazemes ūdens līmeņa mērīšanu, peldošo naftas produktu slāņa mērīšanu, gruntsūdeņu/notekūdeņu paraugu noņemšanu, gruntsūdeņu/notekūdeņu paraugu laboratoriskās analīžu veikšanu, gruntsūdeņu/notekūdeņu kvalitātes kontroles rezultātu un laboratorijas testēšanas pārskatu sagatavošanu, gruntsūdeņu monitoringa urbumu atjaunošanu, un citus darbus, kas saistīti ar gruntsūdeņu un notekūdeņu monitoringa veikšanu).
      1. Ja pieteikumā norādītie Darbi ir atrunāti Finanšu piedāvājumā, Pasūtītājs nosūta Izpildītāja par Līgumu izpildes kontroli atbildīgai personai pieteikumu uz e-pastu un Izpildītājam ir pienākums reaģēt uz pieteikumu 5 (piecu) stundu laikā Pasūtītāja darba laikā;
      2. Ja pieteikumā norādītie Darbi nav atrunāti Finanšu piedāvājumā, Pasūtītājs nosūta Izpildītāja par Līgumu izpildes kontroli atbildīgai personai pieteikumu uz e-pastu ar lūgumu sagatavot cenu piedāvājumu un Izpildītājam ir pienākums 2 (divu) darba dienu laikā no pieteikuma saņemšanas dienas iesniegt Pasūtītajam cenu piedāvājumu, kurā norādīts nepieciešamā Darba apjoms, tā izmaksas, tostarp materiālu izmaksas (ja nepieciešams), un darbu izpildes termiņi. Pēc Piedāvājuma saskaņošanas ar Pasūtītāju, Izpildītājs apņemas veikt attiecīgus Darbus.

* ***Tehniskās specifikācijas pielikumi:***

1.pielikums - Gruntsūdeņu un notekūdeņu monitoringa apjoms un periodiskums;

2.pielikums – Izvietojuma shēmas;

3.pielikums – Darba akts.

1. *Informatīvi: likums „Par piesārņojumu”, MK 25.10.2005. noteikumu Nr.804 “Noteikumi par augsnes un grunts kvalitātes normatīviem” un MK 12.03.2002. noteikumu Nr.118 “Noteikumi par virszemes un pazemes ūdeņu kvalitāti” prasībām, kā arī ievērojot citus Latvijas Republikas tiesību aktus, kas regulē pakalpojuma veikšanu, https://www.meteo.lv/fs/CKFinderJava/userfiles/files/Vide/Udens/notekudeni/Notekudenu\_vadlinijas.pdf* [↑](#footnote-ref-1)